Wrangellide sugupuu
Wrangellide sugupuu on baltisaksa aadlisuguvõsa Wrangell või Wrangelide järglastetabel. Wrangellid loevad oma suguvõsa algust Dominic Tuku Wrane´st, kes oli Tallinna linnuse juht aastal 1219. Esimesena on perekonna esivanematest kirjalikult mainitud 1277. aastal Riia peapiiskopi vasalli Henricus de Wrangelet. 13. sajandil hargnes suguvõsa kolmeks põhiliiniks. 1342 on mainitud Taani kuninga nõunikku Thidericus Wrangelet, temast põlveb ka Wrangellide perekonna peaharu. 16. sajandil hargnes suguvõsa 20 eraldi haruks (Saksamaal, Rootsis, Hispaanias). 17. sajandil sai mitu Wrangelli perekonna esindajat Rootsi kuninganna Kristiina poolt tõstetud Rootsis kõrgeteks sõjaväelasteks ja riigitegelasteks. 1651 sai Wrangellide rootsi liini esindaja Carl Gustaf Wrangel omale tiitli krahv Wrangell af Salmis. 1653. aastal sai Hermann Wrangell noorem tiitli parun Wrangell af Ludenhof. Nende tema poolvend Wolmar Wrangel sai 1654 tiitli vabahärra Wrangel af Lindeberg. 19. sajandil lõpul oli Venemaal 40 suguvõsa haruliini. Sugupuu on mittetäielik.